
EMINESCU, JURNALISTUL 
 
 
 
 Anul acesta, luna iunie a fost considerată de mulți iubitori ai poetului  luna 
Eminescu. 
 În multe colțuri ale României și în afara ei s-a comemorat și omagiat Mihai Eminescu, 
deoarece poetul este o bornă de identitate a limbii și literaturii române, așa cum 
Nicolae Bălcescu este un simbol al istoriei românilor. De la Eminescu se numără anii 
literaturii române. 
Nu întâmplător ziua de 15 ianuarie, ziua nașterii poetului Mihai Eminescu, este prin 
lege Ziua Națională a Culturii Române. 
 Uniunea Ziariștilor Profesioniști din România, UZPR, împreună cu Centrul 
Internațional de Conferințe a organizat în Sala de Expoziții Constantin Brancuși de la 
Parlamentul României “SERATA EMINESCU-JURNALISTUL” în data de 22 iunie 2015, la 
ora 19.00. 
 Prezentarea volumelorPublicistica lui Eminescua fost facută de sponsorul 
evenimentului, domnul IOAN PAVĂL, primarul localității Dumbrăveni, județul Suceava.  
Mihai Eminescu – Mântuitorul întru Absolut – a fost prezentat de domnul DAN 
LUPESCU, directorul fondator al revistei LAMURA, serie noua, UZPR. Excelența Sa, 
doamna BADRI SAJAADI (Iran), a prezentat o comunicare despre Eminescu și cultura 
persană, iar din partea României a conferențiat doamna conf.Univ. dr. MARIA CAMELIA 
MANEA. 

 Premiile Eminescu, jurnalistul – 2015 – anul dedicat eminescologilor – au fost 
oferite laureaților  2015 : acad.Ioan Eugen Simion, prof. univ. dr. Ilie Bădescu, Prof.dr. 
Gheorghe Ene, străluciți oameni de cultură, cercetători și iubitori de Eminescu. 
Reprezentantul de seamă al culturii române, scriitorul, istoricul literar, editorul, 
eseistul, eminescologul de noblețe esență, academicianul Ioan Eugen Simion a fost 
prezentat asistenței cu un Laudatio de către prietenul Domniei Sale, academicianul 
Nicolae Breban, care a spus: “Este foarte bine și foarte important că acum punem 
accent pe redescoperirea lui Eminescu ca jurnalist și o să facem și în Academia Română, 
nu atât a poetului, nici măcar a gânditorului, ci a publicistului. Ne interesează, pe Eugen 
Simion și pe mine, dar sunt convins că și pe dumneavoastră și pe mulți oameni din țară, 
dupa telefoanele pe care le-am primit ceea ce s-ar numi PROBLEMA NATIONALA. O 
sintagmă care zăpaceste pe mulți, pe mulți îi face la modul ticălos să deruleze ce 
inseamnă această sintagmă, pe alte zone.   
A vorbi cu emoție, cu patos, cu iubire despre Eminescu, Maestrul nostru, Tatăl nostru, 
Prietenul nostru, aproape am zice Sfântul nostru, Sfântul alb“... 
În cuvântul său, fermecătorul academicianEugen Simion cu bucuria iubirii de Eminescu 
si de prietenul Domniei Sale, dar și cu o supărare și revolta amintește auditoriului din 
sală, că „Eminescu a fost maltratat și izgonit din manualele școlare de istorie de către 
neînsemnați și trecători dascăli și miniștri” - spunând: „  Mihai Eminescu este un 
gazetar uriaș. Este  un filozof. Eu spun că publicistica lui Eminescu a fost prezentată 
impecabil de Călinescu în primul rând, apoi de Perpessicius și de marii critici. Românii 
văd în Eminescu  cel mai mare specialist în toate disciplinele posibile, inclusiv in 
termodinamică, etc. și nu greșesc.” 
 A mai spus „ că nu împartășește ideea, că se vehiculează tot mai des că, 
Maiorescu impreuna cu serviciile secrete austriece și românești au pus la cale 
asasinarea lui Eminescu. Aceasta oroare este scrisă, este largită, pusă peste tot. Cum să 
fiu de acord cu aceasta? Și vă rog nici dumneavoastră să nu acceptați această mizerie!” 
Apoi dă indicația studierii carții „Maladia lui Eminescu si maladiile imaginare ale 
eminescologilor”. 

Următorul laureat al Premiului Eminescu, a fost ziaristul – a fost  prof.univ.dr.Ilie 
Bădescu, o somitate a socilogiei românești, autor a peste 25 de lucrări științifice, 
laureat al mai multor premii naționale după cum il prezintă d-l. Doru Dinu Glavan. 
Invitat să susțină Laudatio, prof.univ.dr.  Mihail Diaconescu a spus :  
“Sociologia eminesciană”, apărută în 1994, pentru care Ilie Bădescu primește premiul 
UZPR, evidențiază și analizează o superlativă competență științifică, teoria poetului 
nostru național cu privire la pătura superpusă.”A evocat  în câteva minute specificul 
acestei teorii apelând la volumul domnului Ilie Bădescu  - Sociologia eminesciană - și la 
Dicționarul de sociologie:  “Aș zice că teoria eminesciană este astăzi mai îndreptățită să 
fie cunoscută mai mult chiar decât poetul , a continuat profesorl Diaconescu „Așa „- 
zisa clasă politică românescă, pătura superpusă – se află în continuă scădere de 
prestigiu. E clar că în țara noastră intervin firme, bănci, organizații intersate doar  de jaf. 
Domnule Ilie Bădescu, va mulțumim că ați stăruit pentru a realiza teoria eminesciană.” 
La rândul său, prof. univ. dr. Ilie Bădescu a mulțumit domnului Mihail Diaconescu 
pentru vorbele frumoase despre Mihai Eminescu. Apoi a continuat:”  Eminescu este nu 
un mare teoretician, este un gânditor înainte de toate și, din acest punct de vedere, 
este un model exemplar pentru un tip anume de jurnalist militant, adică cel care se 
întemeiază pe o gândire riguroasă, pe teorii, pe cunoașterea profundă, și în lărgime 
atotcuprinzătoare a gândirii teoretice a epocii, a momentului și a unei anumite zone, 
arii civizaționale, dar nu numai, pentru că Eminescu, cu adevărat, așa cum spunea Petre 
Țuțea, exprimându – se așa de frumos, și întotdeauna m-am întrebat dacă n-a fost 
foarte riguros, și evident că a fost riguros când a spus asta, nu este doar o exprimare 
aforistică frumoasă: „ Eminescu, spune el, între Marea Nordului și Vladivostok, împarte 
binecuvântări!” 
Așadar, Eminescu poate fi înțeles numai într – o asemena rază de cuprindere a operei 
teoretice. Din punctul acesta de vedere, Eminescu este un Univers, Eminescu trebuie 
abordat ca atare, ca univers, și, într-adevăr, cum spunea Pompiliu Constantinescu, este 
necesară o Catedră Eminescu, aș spune că este necesară o Universitate Eminescu, 
mulțumind, în final pentru premiul acordat. 
 Al treilea premiu Eminescu – ziaristul, 2015, s-a acordat unui om care a lucrat 
aproximativ șapte ani la un volum foarte important despre atitudinea lui Mihai 

Eminescu, pe tot timpul vieții sale, privind securitatea și siguranța națională a României, 
domnul prof.dr.Gheorghe Ene, care a scris – „Eminescu  - securitatea și siguranța 
națională a României”- a afirmt moderatorul evenimentului jurnalistul Doru Dinu 
Glavan. 
Prof. univ. dr.Ion Coja, scriitor și publicist, laureat al premiului Academiei Române, 
venit special de la Paris pentru acest eveniment, rugat fiind să spună câteva cuvinte 
despre activitatea domnului Gheorghe Ene, a mărturisit în stilul carateristic : 
” N-am să fac o Laudatio, ci o prezentare obiectivă a unei persoane care m –a uimit prin 
felul în care a înțeles să se dedice subiectului pe care îl onorăm cu toții astazi. Este 
cumplit să constați că POETUL ETERN a putut sa fie obiectul de suspiciune, de urmărire, 
de atenție a unor ambasade străine, a unor agenți străini care lucrau pe această parte a 
planetei. Este neșteptată această constatare! Eminescu a fost extrem de ancorat în 
realitate, am putea spune, dureroasă a istoriei!  Mă bucur, mă chiar mir că ne adunăm 
atâția ca să vorbim despre Eminescu-jurnalistul-, pentru că este exact Eminescu pe care 
alții se străduie, din răsputeri, sa ni – l ascundă! De ce? Pentru că Eminescu a avut 
dreptate ! „... 
Adresându- se participanților din generoasa sală Constantin Brăncuși de la Centrul  
Internațional de Conferințe din cadrul Parlamentului României, prof.Dr. Gheorghe Ene 
a afirmat : „ Șansa mea a fost că o pregătire complexă de filolog, de specialist în 
domeniul analizelor științelor militare și de sociolog, doctor în sociologie, mi- a permis o 
abordare holistică, prin metode tehnice și procedee cosacrate domeniului în care și o 
virgulă contează extreme de mult. Aici nu are rost să căutăm originalitatea, aici fiecare 
lucru trebiue bine documentat, trebuie dezvoltat, colaționat, pentru că lucrurile cele 
mai importante nu sunt cele care se spun, mai ales în domeniul de care m-am ocupat, ci 
lucrurile care se acund cu mare, mare grijă.” 
 Îmi vine acum în minte prof. univ. dr. Dumitru Copilu Copillin, când activa la 
Universitatea Ecologică din București, Departamentul pentru pregătirea personalului 
didactic, cu specilalizare în pedagogie comparată  și literatură comparată, cercetător 
științific care pe baza unei documentări riguroase  a stabilit dimensiunea enciclopedică 
a universului de cunoaștere al  lui Mihai Eminescu, publicând în anul 2014 “EMINESCU 
in circuitul UNIVERSAL” – traducerea și ecoul operei lui Eminescu în 77 de limbi din 

peste 250 de țări, ce a fost prezentat la CONGRESUL MONDIAL AL EMINESCOLOGILOR 
din 3-5 septembrie  2014 , iar in data de 3-5 septembrie 2015 la Chisinau va lansa 
volumul “EMINESCU în circuitul UNIVERSAL” -traducerea si ecoul operei lui Eminescu in 
79 de limbi din peste 250 de țari, iar prin online și programe automate in 107 limbi si 
peste 250 de tări ale globului pământesc.  
Mihai Eminescu  ale cărui interese intelectuale balează de la științele umanistice  
( filozofie, filologie, în special studiul limbilor, sociologie, istorie, economie, civilizație, 
cultură clasică), până la științele reale ( matematică, fizică, geografie, astronomie, 
chime, bilogie, medicină, mecanică – termodinamică ), se indentifica în istoria civilizației 
umane personalitatea, evident Mihai Eminescu, interesat de un spectru atât de vast de 
probleme, fiind considerat drept un creator  de concepții științifice sau sisteme 
teoretice proprii în domeniile respective. 
 Eminescu citea, conspecta și traducea studii științifice cuprinse în volumul 
FRAGMENTARIUM – unde găsim multe notițe și conspecte deosebit de valoroase, note 
din creația unor lingvisti de renume mondial :Heymann Steinthal – care interpretează 
limba ca un mecanism psihic – Reflecții  introductive privind psihologia popoarelor, 
Wilhelm von Humboldt – (studiul despre raportul dintre scriere și vorbire), Carl Philipp 
Moritz ( Despre verbele impersonale), August Friederich Pott ( Despre varietatea 
expresiei lingvistice după sunet și notiune), Moritz Lazarus ( studiile Condensarea 
gândirii în istorie și câteva idei sintetice despre psihologia popoarelor), etc. 
 Eminescu interpreta limba caun fenomen emoționant, social susținând că “arta 
de a guverna este egală cu arta de a armoniza interesele claselor societății și asta 
pentru că tot ce este, este un rezultat la societății: limbă, spirit, învățătură, avere, 
civilizație, putere”.( Mihai Eminescu, Opere, vol. XV, P. 70.). 
 Eminescu conchide: „simplul fapt ca noi, românii, câți ne aflăm pe pământ, 
vorbim o singură limbă, una singură, ca nealte popoare, și aceasta în oceane de 
popoare străine ce ne înconjoară, e dovadă destulă și că așa voim să fim noi, nu 
altfel’’.(idem pag.66). 
“ Daci sau romani, romani sau daci: e indiferent, suntem români și punctum. Nimeni n – 
are să ne- nvețe ce – am fost sau ce -  am trebuit să fim: voim să fim ceea ce suntem  - 
 6 
 
români, din care cauză  „limba și naționalitatea românescă vor pieri deodată cu 
românul material, cu stingerea prin moarte și fără urmași a noastră, nu prin 
deznaționalizare și renegațiune.( idem pag.67)”. Acesta ar fi un argument în plus pentru 
ca „amicii noștri și rătăciții dintre noi să renunțe la existența în Republica Moldova a 
unui popor „ moldovenesc” și a unei limbi „moldovenești”. (vezi Vasile Bahneru  - 
lingvist – Chișinău, și academician Mihai Cimpoi – Chișinău – Revista Curtea de Argeș - 
revistă de cultură, anul V, numar 9/46, septembrie 2014). 
 În rubrica ’’Eminesciane’’ a Revistei  “LITERE” – revistă lunară de cultură a 
societății scriitorilor târgovișteni, anul XVI, număr 5 /182 – mai 2015, redactorul  șef 
Mihai Stan – inițiator al Mișcării culturale, care a angrenat și românii din DIASPORA, 
susține existența unei Românii Mari Culturale, idee pe care a transformat- o în fapte, în 
toamna anului 2011, când prin mijlocirea întâlnirii dintre academicienii Gheorghe Păun 
și Nicolae Dabija,  au hotărât înfrățirea revistelor „Curtea de Argeș” și „Literatură și 
Artă” de la Chișinău, sub sloganul  „România Mare Culturală există”  - unde s-au 
alăturat și alte reviste. (vezi Podul de Reviste – 23/25 aprilie 2011, Curtea de Argeș, 
Râmnicu – Vâlcea, Câmpulung), Serbia – Pancevo ( Lumina), Ucraina – Cernăuți (Glasul 
Bucovinei),București ( Bucureștiul literar și artistic), Târgoviște ( Litere), Craiova ( Noul 
literator ), precum și alte numeroase reviste din orașele organizatoare – Curtea de 
Argeș, Râmnicu  - Vâlcea, Câmpulung și comuna Domnești. Dintre participanți:  
academician Nicolae Dabija ( Chișinău), academician  Alexandrina Cernov ( Cernăuți), 
Florentin Popescu ( București), Mihai Stan, Ion Mărculescu ( Târgoviște), Florin Copcea ( 
Drobeta – Turnu – Severin), Nicolae Petre Vrânceanu ( Craiova), revista “Pietrele 
Doamnei”  din Domnești, de la Centrul Cultural Domnești – Argeș Dumitru Copilu 
Copillin (comuna Brezdea, Argeși). 
“În Ucraina procesul de deznaționalizare a devenit aproape fățiș”  - spune Alexandrina 
Cernov. 
Academicianul Nicolae Dabija, remarcabil orator, redactor șef al revistei “Literatură și 
Artă” Republica Moldova, a relevat rolul primordial pe care revista, cu cel mai mare 
tiraj din Republică, și intelectualii, scriitorii grupați în jurul acesteia, l-au avut în 
obținerea independenței de sub Imperiul sovietic, în introducerea grafiei latine și a 
limbii române, ca limbă oficilă de stat. 

Academicianul Gheorghe Păun, gazdă și inițiatorul Podului de reviste, redactor sef la 
Revista „Curtea de Argeș”, revistă ce ilustrează ideea unirii centrelor cu dispora prin 
colabioratorii săi din Serbia, Ucraina, Republica Moldova, cei trei piloni ai podului, 
caruia  din 2016 i se va adăuga nu numai  fosta cetate de scaun a Târgoviștei, ci și din 
Spania, Noua Zeelandă, Germania. 
Revista LITERE, infaptuită în aprilie 2000 a spus Mihai Stan este unica revistă din țară 
care are o redacție la Chișinău încă din 2002.(Acad. Mihai Cimpoi, acad. Nicolae Dabija, 
Iulian Filip, Ianoș Țurcan, Aurelian Silvestru) fiind membri remarcabili din Republica 
Moldova. 
Editura Biblioteca din Târgoviște – director Mihai Stan , cu cartea„Poezia Acasă” 
este  printre cele mai citite cărti din Republica Moldova. 
Revenind la evenimentul Eminescu jurnalistul din 22 iunie 2015, au fost prezenti 
jurnaliști, scriitori, artiști, oameni de cultură, care au adus pe lânga autoritatea operelor 
proprii, emoția redescoperirii intr-o nouă lumină a romanului absolut, dar si 
performantele uluitoare ale culturii Cucuteni, vârf de dezvoltare a unei civilizatii din 
urmă cu 6-7000 de ani, prezentat de prof. univ. dr.  soprana Ioana Ungureanu de la 
Roma, scenarist, etnolog, muzicolog, profesor de canto, vicepresedinte a Ligii Culturale 
a Românilor de Pretutindeni, venita special de la Roma. 
Aisbergul evenimentului a fost prezentarea de catre scriitorul și compozitorul, MARIAN 
VOICAN GHEOROIU,  poema  
GLOSSĂ NOUĂ 
 
“Vreme trece, vreme vine ….. “ 
Cu minciuna cât mai ține? 
Toate- s vechi si toate – s toate … 
Se descurcă cine poate. 
Ce e rău și ce e bine? 
Când trăiești viață de câine  

Tu te – ntreabă și socoate… 
Îți ajung banii de moarte? 
 
Nu spera și nu ai teamă! 
Când poliția te cheamă. 
Ce e  val cu valul trece … 
Vorbe –n vânt cu apă rece. 
De te -  ntreabă, de te cheamă.. 
Te miri ca la panoramă. 
Tu rămâi la toate rece … 
Nu un an, de trei ori zece. 
 
Ce le pasă dacă ție  
Ți s-a stins orice dorință… 
La tâlhari, cu – a lor hoție,  
N-ai nici milă, nici credință. 
Huzuresc împărătește… 
Cu minciuna cât le ține. 
Alți flecari, altă poveste … 
Vreme trece, vreme vine. 
 
 
De- așa vremi avurăm parte,  
Și întruna – am îndurat… 
Unii mor, s-au săturat,  
Numai cel care-a furat… 
Și a dat abil din coate. 
Se descurcă cine poate  - 

Ce-ai crezut că s-a schimbat? 
Toate- s vechi si toate – s toate … 
 
Fratele, care - ți e bun,  
Ani în șir chiar mama ta,  
Nu te vor! Cu toți susțin  
Doar tribuni de mahala ... 
Nu mai stii pe cin sa crezi!? 
Când trăiești viață de câine  
De ești treaz, parcă visezi –  
Ce rău și ce e bine … 
 
Că pamântul nu-l  mai vrei,  
Nici recolta s-o culegi 
Asculți vorbe la mișei, 
Te căznești și nu- nțelegi 
Să –ncropești un parastas … 
Îți ajung banii de moarte? 
Doar atât ți-a mai rămas  
Tu te – ntreabă și socoate… 
 
Cinete apără de rele 
Și dreptate îți mai face, 
Ori te scapă de belele? 
Ce erău în toate astea,  
Când poliția te cheamă! 
E activă doar când tace  
Și de te –o lovi năpasta … 

Nu spera și nu ai teamă! 
 
Când te aștepți apa să intre  
Iar în matcă, între maluri  
Unii spun că nu ai minte  
Marea naște alte valuri!... 
Stai! N-asculta, la fiecare, 
Vorbe – vânt și apă rece –  
Mulți neghiobi pământul are, 
Ce e val cu valul trece. 
 
Ce-a putut ochiul să -ți vadă,  
Și cât ai să – mi pătimești… 
Ți se pare – o promenadă? 
Cine – o face, nu ghicești!... 
Ești uimit, ai vrea să strigi,  
Te miri ca la panoramă… 
Nu vorbi, ce-o să câștigi 
De te- ntreabă, de te cheamă? 
 
 
Vezi că lumea – I  trecătoare… 
Unii și – au ieșit din minți, 
Iar minciuna – nșelătoare, 
Te – ndeamnă de prag să uiți, 
Și să dai cu capu –n grindă… 
Nu un an, de trei ori zece, 

Și ce bine – o să -ți prindă! 
Tu rămâi la toate rece. 
Nu un an, de trei ori zece, 
Te miri ca la panoramă. 
Vorbe – vânt cu  apă rece, 
Când poliția te cheamă… 
Îți ajung banii de moarte? 
Când trăiești viață de câine… 
Se descurcă cine poate  - 
Cu minciuna cât mai ține. 
 
• Au mai fost prezenți doamna Jacola Olga Mladița Poștărița, profesor de limba și literatura 
româna, din București, domnul general (r) dr. Mircea Chelaru (cu patru stele) -fost Șef al Statului Major 
General al Armatei Române, Vicepresedinte al Ligii Culturale pentru Unitatea Romanilor de Pretutindeni, 
marele pictor Ion Grigore ,Constantin S.Simion , prof.ing. drd. Univ.Politehnica Bucuresti, Secretar al 
Asociatiei Culturale ProBasarabia si Bucovina, secretar general si presedinte interimar al Societații Societații 
Culturale de Limba si Literatura Româna în Bucovina - filiala București, membru al Ligii Culturale pentru 
Unitatea Romanilor de Pretutindeni, omul de cultura și nu numai Mihai Rosianu, Ioana Ungureanu  
muzicolog, etnolog, profesoara de canto la Universitatea Santa Cecilia din Roma,si altii. 
In data de 15 iunie 2015 la mansarda Casei de Cultura Jean Louis Calderon, nr. 39, sector 2 
Bucuresti, a avut loc Cenaclul Eminescu " Luceafar al poeziei romanesti". Deschiderea a fost facuta 
de marele actor Florin Piersic care mai bine de o ora a delectat pe cei prezenți cu poezii si amintiri de 
neuitat, referitor la Mihai Eminescu. Au fost prezenti scriitorii DAN FRUNTELATA, GEO 
CALUGARUL, AURELIU GOCI, Constantin Simion si mulți carturari de seamă, politicieni și nu 
numai. 
Fostul Ministru al Învațământului din Republica Moldova, scriitorul NICOLAE MATCAS a facut 
inchiderea evenimentului cu un eseu despre Eminescu si nu numai. 
In aceeasi zi au avut loc in multe locatii lansari de carti. De pilda  la libraria Mihai Eminescu  
GEO STROE, doctor in drept, presedintele Academiei DACOROMANA, ialomițean ca și 
subsemnatul , a lansat volumul „Muntii Bucegi” și un volum de poezii ,aducând un omagiu poetului 
nepereche Mihai Eminescu. 
 
                                                                                CONSTANTIN S. SIMION 
                                                                                   MOGOSOAIA, ILFOV 
 12 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 13 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 14 
 
 
 
 
 
 
